open-index/open-wikipedia-markdown huggingface dataset:
சோவனிக கலாசாரம்

**சோவனிக கலாசாரம்** (*Soanian*) என்பது சுமார் 5,00,000 முதல் 1,25,000 ஆண்டுகளுக்கு முன்னர் இந்தியத் துணைக்கண்டத்தின்  சிவாலிக் பகுதியில் இருந்ததாக நம்பப்படும் ஒரு கீழைப் பழங்கற்கால கலாசாரமாகும். செப்பனிடப்படாத ஆயுதங்களான தழும்பழியின் சமகாலத்தைச் சேர்ந்ததாகக் கருதப்படுகிறது. பாக்கித்தானின் சிவாலிக் மலைப் பிரதேசத்தில் உள்ள இப்பகுதி சோவன் பள்ளத்தாக்கு எனப்படுகிறது. சோவனிகக் கலாச்சாரத் தளங்கள் இன்றைய இந்தியாவின் சிவாலிக் பகுதி, நேபாளம் மற்றும் பாக்கித்தான் பகுதிகளில் இணைந்து காணப்படுகின்றன.

இராவல்பிண்டியில் இருந்து 16 கிலோமீட்டர் தொலைவிலுள்ள ஆதியலா மற்றும் காசலா கிராமங்களில் பாயும் சோவன் ஆற்று வளைவுகளில்  நூற்றுக்கணக்கான கூழாங்கல் கருவிகள் கண்டுபிடிக்கப்பட்டன. மேலும் சாண்ட்ரா என்றவிடத்தில் கற்களால் ஆக்கப்பட்ட கைக்கோடாரிகளும் வெட்டுக்கத்திகளும் கிடைக்கப்பெற்றன.

சுமார் 1,87,000 முதல் 2,00,000 ஆண்டுகளுக்கு முற்பட்ட எலும்புக் கூடுகள் தமிழகத்தில் கண்டறியப்பட்டுள்ளன. இரண்டு மில்லியன் ஆண்டுகளுக்கு முந்தைய பழமையான கருவிகளும் மீட்கப்பட்டுள்ளன. சோவன் ஆற்றின் ஆழமான பள்ளத்தாக்குகளில் தொல்லுயிர்ப் புதை படிவுகள் தாங்கிய பாறைகள் காணப்பட்டன. மேலும் 14 மில்லியன் ஆண்டுகளுக்கு முந்தைய மானினத்தைச் சார்ந்த விலங்கு, காண்டாமிருகம், முதலைகள், ஒட்டகச்சிவிங்கிகள் மற்றும் உணவைக் கொறித்து உண்ணும் வகை விலங்குகள் போன்றவற்றின் தொல்படிமங்களும் இப்பகுதியில் காணப்பட்டன. இவற்றில் சிலபடிமங்கள் பாக்கித்தானின் இசுலாமாபாத்தில் உள்ள இயற்கை வரலாற்று அருங்காட்சியகத்தில் வைக்கப்பட்டுள்ளன.

முதன் முதலில் 1936 ஆம் ஆண்டு எல்மட் டெ டெர்ரா என்பவர் " சோவனிக கலாச்சாரம் " என்ற சொல்லை பயன்படுத்தியுள்ளார். இருந்தாலும் 1928 ஆம் ஆண்டிலேயேடி.என் வாடியா இந்த தொல்பொருள் கருவிகளின் தொகுதியை அடையாளம் கண்டிருந்தார். இக்கருவிகளின் அமைப்பு நுணுக்கத்தைத் தீர்மானிக்க சிடிபன் லைசெட் என்பவரால் தொடர்ச்சியாகத் தொல்பொருள் ஆய்வுகள் மேற்கொள்ளப்பட்டன. சோவனிக கலாச்சாரத்தினர் பயன்படுத்திய தொல்கருவிகள் மூன்றாம்நிலை செதிற்கல் நுணுக்கத்தின் உட்கூறுகள் என்று அவர் தன்னுடைய ஆய்வின் முடிவாகக் குறிப்பிட்டுள்ளார்

## மேற்கோள்கள்

## இவற்றையும் காண்க
*மதராசியக் கலாச்சாரம்
*தெற்காசிய கற்காலம்

## உசாத்துணை
*
*
*
*
*
*
*Lal, B. B., ''A Decade of Prehistoric and Protohistoric Archaeology in India, 1951-1960''.

## வெளி இணைப்புகள்
* The Acheulian/Soanian dichotomy

பகுப்பு:பழங்கற்காலம்
பகுப்பு:பாக்கித்தானியத் தொல்லியல்
பகுப்பு:இந்தியத் தொல்லியல்
பகுப்பு:நேபாளத் தொல்லியல்
கெனான் இஓஎஸ் 5டி

**கெனான் இஓஎஸ் 5டி** (ஆங்கிலம்:Cannon EOS 5D) 12.8 மாபடவணு உடைய எண்ணிம தனிவில்லை பிரதிபலிப்பு (DSLR)  படமி ஆகும். இப்படமியை கெனான் நிறுவனம்,  22, ஆகத்து, 2005 ஆம் ஆண்டு விற்பனைக்கு வெளியிட்டது. அன்றைய நாளில், இதன் விலை  இஓஎஸ் 20 படமியை விட அதிகமாகவும்,  இஓஎஸ் 1டி மார்க் II படமி வரிசையை விட  குறைவாகவும் இருந்தது. இப்படமியிலுள்ள (EF="Electro-Focus") வில்லைச் சட்டத்தின், பிற வில்லைகளையும் ஏற்கக்கூடிய வகையில் அமைந்திருந்தது.

இப்படமியின் இரண்டாம் கட்ட வளர்ச்சியாக, 17 செப்டம்பர் 2008 ஆம் ஆண்டு, *கெனான் இஓஅஸ் 5டி மார்க்II* என்ற படமியை, கெனான் நிறுவனம் வெளியிட்டது.

இதனையும் அடுத்து, மூன்றாம் கட்ட வளர்ச்சியாக,  2 மார்ச்சு 2012 ஆம் ஆண்டில், கெனான் இஓஎஸ் 5டி மார்க்III (*Canon EOS 5D Mark III*) என்ற படமி வெளிவந்தது.

## மேற்கோள்கள்

## வெளியிணைப்புகள்
*Canon EOS 5D  படமியின் மேலதிகச் செய்திகள் அடங்கிய, கெனான் நிறுவனத்தின் இணையபக்கம்.

பகுப்பு:கனொன் இஓஎஸ் ஒளிப்படக்கருவிகள்
இன்டர்சிட்டி விரைவுவண்டி (இந்தியா)

**இன்டர்சிட்டி விரைவுவண்டி** சேவையானது இந்தியாவிலுள்ள மிகப்பெரிய ரயில்நிலையச் சந்திப்புகளையும், மாநிலத் தலைநகரங்களையும் இணைக்கிறது. இது மற்ற ரயில் சேவைகளை விட விலை மலிவானது. இது பொதுவாகத் தனது பயண தூரத்தினை 5 முதல் 6 மணி நேரங்களுக்குள்ளே கடப்பதாக அமைந்திருக்கும். இவ்வகைத் தொடர்வண்டிகள் முழுக்கக் காலை நேரத்தில் இயக்கப்படுகின்றன மற்றும் இவை இயக்கப்படும் நாளிலேயே மீண்டும் ஆரம்ப இரயில் நிலையத்திற்குச் சென்றடையும். இது பொதுவாக உட்காரும் இருப்பிட வசதிகொண்ட பெட்டியினையும் ஒரு உக்கிராணப் பெட்டியினையும் கொண்டதாக இருக்கும். இது பொதுவாகத் தினசரி பயணச் சேவையை அளிக்கும். சில சேவைகள் குறிப்பிட்ட நாட்களுக்கு மட்டுமே இருக்கிறது.

## தமிழ்நாட்டினுள்ளே ஒடும் இன்டர்சிட்டி விரைவுவண்டிகள்
**பல்லவன் அதிவிரைவுவண்டி
**வைகை அதிவிரைவுவண்டி
**கோவை அதிவிரைவுவண்டி
**திருச்சிராப்பள்ளி - திருநெல்வேலி இன்டர்சிட்டி அதிவிரைவு வண்டி

## வழிகள்
இன்டர்சிட்டி விரைவு ரயில் பாதைகள் (பொதுவாக வட்டப்பயணம், ஒருவழிப் பயணம் குறிப்பிடப்பட்டிருக்கும்):

*புதுதில்லி - கான்பூர்
*புதுதில்லி - ஆக்ரா
*புதுதில்லி - சண்டிகார் (ஒரு வழி)
*டேராடூன் - புதுதில்லி (ஒரு வழி)
*புதுதில்லி - குவாலியர்
*மும்பை - புனே
*மும்பை - நாக்பூர்
*ஜெய்பூர் - ஜோத்பூர்
*போபால் - இந்தூர் இன்டர்சிட்டி விரைவுவண்டி
*போபால் - குவாலியர் இன்டர்சிட்டி விரைவுவண்டி
*போபால் - ஜபல்பூர் இன்டர்சிட்டி விரைவுவண்டி
*லக்னோ - கோரக்பூர்
*போபால் - தாகோத்
*போபால் - அஜ்மீர் இன்டர்சிட்டி விரைவுவண்டி
*போபால் ரட்லம் இன்டர்சிட்டி விரைவுவண்டி
*இந்தூர் - குவாலியர் இன்டர்சிட்டி விரைவுவண்டி
*இந்தூர் - பிந்து
*இந்தூர் - ஹசரத் நிசாமுதீன் இன்டர்சிட்டி விரைவுவண்டி
*இந்தூர் - ஜோத்பூர்
*இந்தூர் - உதய்பூர்
*ஜபல்பூர் - ரேவா
*ரத்லம் - அஜ்மீர்
*பெங்களூரூ - ஹூப்ளி
*சென்னை - கோயம்புத்தூர்
*பெங்களூரூ - சிமோகா
*எர்ணாகுளம் சந்திப்பு - திருவனந்தபுரம்
*திருவனந்தபுரம் - குருவாயூர்
*திருச்சி - திருநெல்வேலி
*பாட்னா - டெஹ்ரி இன்டர்சிட்டி விரைவுவண்டி
*கவுகாத்தி - லேடோ இன்டர்டிட்டி விரைவுவண்டி
*ராஞ்சி -டெஹ்ரி இன்டர்சிட்டி விரைவுவண்டி
*எர்ணகுளம் சந்திப்பு - கண்ணூர் மெயின் இன்டர்சிட்டி விரைவுவண்டி
*கோயம்புத்தூர் சந்திப்பு - மங்களூர் சென்ட்ரல் இன்டர்சிட்டி விரைவுவண்டி
*கத்தியார் - சில்ஹுரி இன்டர்சிட்டி விரைவுவண்டி
*கமாக்யா - ஜோர்ஹாட் - திப்ருஹார்க் இன்டர்சிட்டி விரைவுவண்டி
*சில்ஹீரி - தூப்ரி இன்டர்சிட்டி விரைவுவண்டி
*ஹவுரா - மால்டா இன்டர்சிட்டி விரைவுவண்டி
*அலிபூர்துவுர் - லுமிடிங் இன்டர்சிட்டி விரைவுவண்டி
*புதுஜல்பைகுரி - பால்உர்காட் இன்டர்சிட்டி விரைவுவண்டி
*பாட்னா - தான்பாத் இன்டர்சிட்டி விரைவுவண்டி
*சாபைகஞ்ச் - தான்பூர் இன்டர்சிட்டி விரைவுவண்டி
*வாரணாசி - லக்னோ இன்டர்சிட்டி விரைவுவண்டி
*அலிபூர்துவுர் - புதுஜல்பைகுரி இன்டர்சிட்டி விரைவுவண்டி
*காமக்யா - டேராகவுன் இன்டர்சிட்டி விரைவுவண்டி
*ஜயநகர் - தான்பூர் இன்டர்சிட்டி விரைவுவண்டி
*லக்னோ - ஆக்ரா இன்டர்சிட்டி விரைவுவண்டி
*பாபுவா - அரா - பாட்னா இன்டர்சிட்டி விரைவுவண்டி

## இவற்றையும் பார்க்க
*துரந்தோ அதிவேக விரைவு தொடருந்து
*சதாப்தி விரைவுவண்டி
*ராசதானி விரைவுவண்டி

## சான்றுகள்

பகுப்பு:இந்தியத் தொடருந்து சேவைகள்
ராசதானி விரைவுவண்டி

**ராசதானி விரைவு-தொடருந்து** என்பது இந்தியாவின் தலைநகரமாகிய புதுதில்லியையும், மற்ற மாநிலத் தலைநகரங்களையும் இணைக்கும் பயணிகள் தொடர் வண்டி ஆகும். இதனை இந்திய இரயில்வே இயக்குகிறது. இந்தியாவின் வேகமான தொடர் வண்டிகளில் ராசதானியும் அடங்கும்.

## வரலாறு
ராசதானி விரைவுத் தொடருந்து முதலில் 1969ல் இந்தியாவில் அறிமுகப்படுத்தப்பட்டது. இது முதன்முதலில் புதுதில்லியிலிருந்து 1,445 கிமீட்டர் தொலைவிலுள்ள ஹவுரா சந்திப்பினை 17 மணி, 20 நிமிடப் பயண நேரத்தில் சென்றடைந்தது.

## வழிகள்
பின்வருவன ராசதானி விரைவுவண்டியின் பட்டியல்:

## காட்சியகம்

Image:Mumbai New Delhi Rajdhani Express.jpg|மும்பை ராசதானி
Image:Indian Railways Delhi Rajdhani.jpg|மும்பை ராசதானி
Image:Rajdhani First AC1.jpg|முதல்வகுப்பு பெட்டியின் உட்புறம்
Image:Bangalore Rajdhani Express.jpg|திருவனந்தபுரம் ராசதானி
Image:12953 Augusr Kranti Rajdhani Express at Palghar.jpg|Augusr Kranti Rajdhani
Image:22693 WAP7 KZJ LHB rake.jpg|பெங்களூரூ ராசதானி விரைவு தொடருந்தின் முதல் வகுப்பு குளிர்சாதன பெட்டி
Image:Food_in_Indian_Railway_NDLS_Premium_special.jpg|ராசதானி விரைவு-தொடருந்தினுள்ளே உணவு


## இவற்றையும் பார்க்க
*சதாப்தி விரைவுவண்டி
*இன்டர்சிட்டி விரைவுவண்டி (இந்தியா)
*துரந்தோ விரைவுத் தொடருந்து

## சான்றுகள்

பகுப்பு:இந்தியத் தொடருந்து சேவைகள்
பகுப்பு:இந்திய விரைவுவண்டிகள்
பகுப்பு:இராஜதானி வண்டிகள்
வி. இ. டி. மேல்நிலைப்பள்ளி

**வி. க. அ. மேல்நிலைப் பள்ளி** (*V. E. T. Higher Secondary School*), என்பது கடலூர் மாவட்டம், விருத்தாச்சலத்தில் எருமனூர் சாலையில் உள்ள ஒரு மேல்நிலைப் பள்ளி ஆகும்.

## பள்ளி வரலாறு
வி. க. அ. என்பது விருத்தகிரீசுவரா கல்வி அறக்கட்டளை (Viruthakireswara Educationl Trust) என்பதின் சுருக்கமாகும். 

## வகுப்புகள்
* 6ஆம் வகுப்பு
* 7ஆம் வகுப்பு
* 8ஆம் வகுப்பு
* 9ஆம் வகுப்பு
* 10ஆம் வகுப்பு
* 11ஆம் வகுப்பு
* 12ஆம் வகுப்பு

## மேற்கோள்கள்
* தினமலர்
* mypno.com

## வெளியிணைப்புகள்
* "thehindu"

பகுப்பு:கடலூர் மாவட்டத்திலுள்ள தனியார் பள்ளிகள்
குவியம்

*குவியம் (சஞ்சிகை)
*குவியம் (வடிவவியல்)
*குவியம் (ஒளியியல்)
----
நிரல்

ஒரு சில கருவிகள், அதற்கு இடப்படும் கட்டளைகளை நிறைவேற்றும் தன்மை கொண்டவை. இச்சிறப்புக் கருவிகளில் தொடர்ச்சியாக இயக்கப்படும் வெவ்வேறு வகையான கட்டளைகளின் தொகுப்பே **நிரலாகும்**.  இந்த கருவிகள் உருவாக்கப்பட்ட விதத்திற்கும் இயங்கும் விதத்திற்கும் ஏற்றார் போல இக்கட்டளைகள் அமைக்கப்பெற்றிருக்க வேண்டும். இல்லையென்றால், ஒன்றிலே இந்த கட்டளைகளை அந்த கருவியால் புரிந்துகொள்ள முடியாமல் போய்விடும் அல்லது, முறையாக இயற்றப்படாத கட்டளையால் அந்த கருவி பண்புகேடாக நமது விருப்பத்திற்கு மாறாக இயங்கிவிடக்கூடும்.

எடுத்துக்காட்டாக,

* தானியங்கி பட்டுப்புடவைத் தறியில் பயன்படுத்தப்படும், ஒன்றோடொன்று தொடுக்கப்பட்டு துளையிடப்பட்ட அட்டைகள் ஒவ்வொன்றும் ஒவ்வொரு விதமான உருவ அமைப்பை, புடவையில் ஏற்படுத்தும் வண்ணம், தறியை இயங்கவைக்கும்.

* தானியங்கி பியானோ இசைக்கருவியிலும் இதே போன்ற துளையிடப்பட்ட அட்டைகளின் தொகுப்பு பயன்படுத்தப்பட்டு, ஒவ்வொரு அட்டையும் பியானோக்குள் செல்லச்செல்ல, வெவ்வேறு இசையை எழுப்பும்.

* கோப்புகளில் சேமித்துவைக்கப்பட்ட கட்டளைத் தொகுப்பை, கணினி பயன்படுத்தி ஒரு செயலோட்டத்தை ஏற்படுத்தும். இதையே கணினிநிரல் என்கிறோம். கணினிக்காக உருவாக்கப்படும் நிரல்கள் பற்பல நிரலாக்கமொழிகளில் ஒன்றைப் பயன்படுத்தி தொகுக்கப்படுகிறது.

இவ்வாறாக, ஒரு நிரலின் பயன்பாடு என்பது, அதற்கு உண்டான கருவி, அந்நிரலில் இருக்கும் கட்டளைகளை ஒவ்வொன்றாக படித்துப் புரிந்துகொண்டு இயக்கம் காட்டுவதிலேயே அமைகிறது.  ஒவ்வொரு கட்டளைகளிலிருந்து எதிர்பார்க்கப்பட்ட விளைவுகளுக்கு ஏற்றார்போல அதன் இயக்கமுடிவில், அந்த கருவியில் ஒரு நிலைமாற்றம் ஏற்படும்.

பகுப்பு:கணினியியல்
நீரியல்சார் வானிலையியல்

**நீரியல்சார் வானிலையியல்** *(Hydrometeorology )* என்பது நீரியல் மற்றும் வானிலையியல் ஆகிய இரு பிரிவுகளும் சேர்ந்த ஒரு கிளை அறிவியல் துறையாகும். புவியின் மேற்பரப்பு மற்றும் கீழ் வளிமண்டலம் இவற்றுக்கு இடையிலான நீர் மற்றும் ஆற்றல் மாற்றங்களை இத்துறை ஆய்வு செய்கிறது. நீரியல்சார் வானிலையால் தோன்றும் இயற்கை இடையூறுகள்  மற்றும் அவற்றின் இடப்பெயர்ச்சி விளைவுகள் முதலியவற்றை ஆய்வு செய்ய, ஐக்கிய நாடுகள் கல்வி, அறிவியல், பண்பாட்டு நிறுவனம் (யுனெஸ்கோ) பல்வேறு திட்டங்கள் மற்றும் நடவடிக்கைகளை கொண்டுள்ளது. குறிப்பிட்ட இந்த இடையூறுகளுடன் இயற்கைச் செயல்முறைகளின் விளைவுகள் அல்லது வளிமண்டல நீரியல் அல்லது கடலியல் இயல்புகளான வெள்ளம், புயல், வறட்சி மற்றும் பாலைவனமாதல் போன்றனவும் இணைந்துள்ளன. வளர்ந்து வரும் இவ்விடையூறுகளை பொதுமக்களுக்கு முன்கூட்டியே அறிவித்து எச்சரிக்கை செய்யவும் அவற்றின் விளைவுகளை குறைக்கவும் சமாளிக்கவும் பல்வேறு நாடுகள் நீரியல்சார் வானிலையியல் தொலைநோக்குத் திட்டங்களை வகுத்துள்ளன.

## நடைமுறையிலுள்ள தொலைநோக்குத் திட்டங்கள்

நீரியல்சார் வானிலையியல் தொலை நோக்குத் திட்டங்களை தற்போது செயல்படுத்திவரும் நாடுகளின் பட்டியல் இங்கு தரப்பட்டுள்ளது.

1.	ஆத்திரேலியா

2.	கனடா

3.	இங்கிலாந்து மற்றும் வேல்சு.

4.	பிரான்சு

5.	இந்தியா 

6.	இசுக்காட்லாந்து
 
7.	செர்பியா

8.உருசியா

9.	அமெரிக்க ஐக்கிய நாடு

## மேற்கோள்கள்



## வெளிப்புற இணைப்புகள்
* World Meteorological Organization List of national hydrological and hydrometeorological services

பகுப்பு:நீரியல்
பகுப்பு:காலநிலை
பகுப்பு:வானிலையியல்
பகுப்பு:கடலியல்
முகல்சராய்

thumb | வலது | பண்டிதர் தீனதயாள் உபாத்யாய நகர் சந்தை ஊடாகச் செல்லும் பெரிய கிளைச் சாலை
**முகல்சராய்**  (*Mughalsarai*)உத்தரப் பிரதேச மாநிலத்திலுள்ள சந்தௌலி மாவட்டத்திலுள்ள ஒரு நகராட்சியாகும். இது வாரணாசியிலிருந்து பத்து கிலோ மீட்டர் தொலைவில் அமைந்திருக்கிறது. இது இந்திய இரயில்வேயின் முக்கியமான தொடருந்து சந்திப்பாகும்.

இது இந்தியாவின் முன்னாள் பிரதமர் லால் பகதூர் சாஸ்திரி பிறந்த ஊர்.

### இரயில்வே
இங்குள்ள பண்டிட் தீனதயாள் உபாத்தியாயா சந்திப்பு தொடருந்து நிலையம்  இந்தியாவின் மும்முரமாக இருக்கும் தொடருந்து சந்திப்பு ஆகும். இது ஆசியாவின் பெரிய சரக்கு இரயில் முற்றமாகும்.
முகல்சராய் கோட்டம், மத்திய கிழக்கு இரயில்வே பகுதியின் கீழே வருகிறது.  தினமும் 125க்கும் அதிகமான தொடருந்து முகல்சராய் இரயில் நிலையத்தினை கடந்து செல்கிறது. இதுவழியே செல்லும் அனைத்து தொடருந்தும் இந்த நிலையத்தில் நின்று செல்லும். இது உத்தரப் பிரதேசத்தின் இரண்டாவது மும்முரமான தொடருந்து சந்திப்பு ஆகும். தினமும் 400000  அதிகமான பயணிகளை கையாளுகிறது.

வாரணாசி நகரம், முகல்சராய் தொடருந்து நிலையத்திலிருந்து ஜிடி சாலை வழியாக  தொலைவிலுள்ளது.

### சாலை
முகல்சாராயின் வழியே தேசிய நெடுஞ்சாலை எண் 2 செல்கிறது. இது கிராண்ட் டிரங்க் சாலை என்றறியப்படுகிறது. இது பேரரசர் செர் ஷா சூரியினால் கட்டப்பட்டது. புராணக்காலத்தில் இந்த சாலை உத்தரபாத் என்றறியப்பட்டதாகவும், இதன் வழியே ஜராசந்த், கிருஷ்ணபகவானின் ஆட்சியின் கீழே இருந்த மதுரா நகரத்தை தாக்க சென்றதாகவும் கூறுவர்.

முகல்சராய், கல்கத்தாவிலிருந்து சாலை வழியே  தொலைவில் அமைந்திருக்கிறது.
## சான்றுகள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:கிழக்கு மத்திய தொடருந்து மண்டலம் - இந்தியா
ஆரோன் பிஞ்ச்

**ஆரோன் ஜேம்ஸ் பிஞ்ச்** (*Aaron James Finch*, பிறப்பு: 17 நவம்பர் 1986) ஆத்திரேலியத் துடுப்பாட்ட வீரர். இவர் வரையிட்ட நிறைவுப் போட்டிகளில் ஆத்திரேலியத் துடுப்பாட்ட அணியின் தலைவராக செயல்பட்டு வருகிறார். வலது-கை மட்டையாளரான இவர் 2006 இல் இலங்கையில் நடைபெற்ற 19-வயதிற்குட்பட்டோருக்கான உலககிண்ணப் போட்டிகளில் ஆத்திரேலிய அணியில் விளையாடினார்.

2013 ஆகத்து 29இல் இவர் இங்கிலாந்து அணிக்கு எதிரான பன்னாட்டு இருபது20 போட்டியில் 156 ஓட்டங்கள் எடுத்து இ20ப வரலாற்றில் அதிகபட்ச ஓட்டங்கள் எடுத்த சாதனையைப் படைத்தார். பின்னர் சூலை 2, 2018இல் சிம்பாப்வே அணிக்கு எதிரான போட்டியில் 172 ஓட்டங்கள் எடுத்து தனது முந்தைய சாதனையைத் தகர்த்தார்.

## பன்னாட்டுப் போட்டிகள்
சனவரி 12, 2011இல் இங்கிலாந்து துடுப்பாட்ட அணிக்கு எதிரான பன்னாட்டு இருபது20 போட்டிகளில் அறிமுகமானார். இவரின் அதிரடியாக மட்டையாடும் திறனைக்கண்ட ஆத்திரேலியத் துடுப்பாட்ட வாரியம் இருபது20 போட்டிக்காக இவரை அணியில் சேர்த்தது. பின் சனவரி 11, 2013 இல் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டிகளில் அறிமுகமானார்.

ஆகத்து 29, 2013ஆம் ஆண்டில் ரோஸ் பவுலில் இங்கிலாந்து துடுப்பாட்ட அணிக்கு எதிரான பன்னாட்டு இருபது20 போட்டியில் 63 பந்துகளில் 156 ஓட்டங்கள் எடுத்தார். இதன்மூலம் பன்னாட்டு இருபது20 போட்டிகளில் அதிக ஓட்டங்கள் எடுத்த வீரர் எனும் சாதனையைப் படைத்தார். இதில் 14 ஆறுகளும், 11 நான்குகளும் அடங்கும். இதன்மூலம் அதிக ஆறுகள் அடித்த வீரர் எனும் சாதனையைப் படைத்தார். இதற்கு முன் நியூசிலாந்து துடுப்பாட்ட அணியின் வீரர் பிரண்டன் மெக்கல்லம் 123 எடுத்ததே சாதனையாக இருந்தது. சனவரி 14, 2011 ஆம் ஆண்டில் இங்கிலாந்து துடுப்பாட்ட அணிக்கு எதிரான பன்னாட்டு இருபது20 போட்டியில் 122 ஓட்டங்கள் எடுத்து ஆட்டநாயகன் விருதினைப் பெற்றார்.

பன்னாட்டு இருபது20 போட்டிகளில் 150 ஓட்டங்கள் எடுத்த முதல் வீரர் எனும் சாதனையைப் படைத்தார். திசம்பர் 3, 2014இல் டாம் கூப்பர், மற்றும் மைக்கல் கிளார்குடன் இணைந்து பிலிப் ஹியூசின் பிணப்பேழையைத் தூக்கினார்.

பின்ச், 2015 துடுப்பாட்ட உலகக்கிண்ணத் தொடரில் விளையாடும் அணியில் இடம் பிடித்தார். இதன் முதல் போட்டியில் இங்கிலாந்து துடுப்பாட்ட அணிக்கு எதிரான போட்டியில் அறிமுகமானார். இந்தப் போட்டியில் 135 ஓட்டங்கள் எடுத்து ஆத்திரேலியத் துடுப்பாட்ட அணி 111 ஓட்டங்களால் வெற்றி பெறுவதற்கு இவர் உதவினார். இந்தப் போட்டியின் ஆட்டநாயகன் விருதினையும் பெற்றார்.

2016 ஐசிசி உலக இருபது20 போட்டித் தொடரின் முதல் இரண்டு போட்டிகளில் அணியைத் தேர்வுசெய்பவர்களான மார்க் வா மற்றும் லீமன் ஆகியோர் இவரைத் தேர்வு செய்யவில்லை. ஆனால் அதன்பின் வந்த போட்டிகளில் இவருக்கு இடம் வழங்கப்பட்டதால் சிறப்பாக செயல்பட்டு அந்தாண்டின் பன்னாட்டுத் துடுப்பாட்ட அவையின், பன்னாட்டு இருபது20 மட்டையாளருக்கான தரவரிசையில் முதலிடம் பிடித்தார்.

ஆகத்து 31, 2016 ஆம் ஆண்டில் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் 18 பந்துகளில் 50 ஓட்டங்கள் அடித்தார். இதன்மூலம் மிக குறைவான பந்துகளில் 50 ஓட்டங்கள் அடித்த ஆத்திரேலிய வீரர் எனும் சாதனையைப் படைத்தார். இதற்கு முன் சைமன் ஓ டோன்னல் இந்தச் சாதனையைப் படைத்தார்.

## மேற்கோள்கள்

## வெளி இணைப்புகள்
* 
* 

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:ஆத்திரேலியத் துடுப்பாட்டக்காரர்கள்
பகுப்பு:யார்க்சையர் துடுப்பாட்டக்காரர்கள்
பகுப்பு:ராயல் சேலஞ்சர்ஸ் பெங்களூர் அணி வீரர்கள்
ஜானகிராமன் மாணிக்கம்

மலேசியத் தமிழரான **ஜானகிராமன் மாணிக்கம்** ஒரு சமூகச் செயற்பாட்டாளரும், சுதந்திர எழுத்தாளரும் ஆவார். தோட்டத் தொழிலாளர் குடும்பத்தில் பிறந்தவரான இவர், மலேசியாவில் வாழும் இந்திய வம்சாவழியினரான தோட்டத் தொழிலாளர்களின் பிரச்சினைகளை நேரடியாக அறிந்தவர். அத்துடன், அவற்றைத் தானே அனுபவித்து உணர்ந்தவர். இந்த அனுபவங்களூடாக அவர் சமூகச் சிந்தனையுள்ள எழுத்தாளராக உருவானார். இவர் எழுதிய "மலேசிய இந்தியர்களின் இக்கட்டான நிலை" என்னும் ஆய்வு நூல், மலேசிய இந்தியச் சமூகத்தின் அரசியல், சமூக, பொருளாதார வரலாற்றை ஆவணப்படுத்துவதில் முக்கியமான ஒரு நூல் எனலாம். இந்த ஆய்வு நூலுக்காக இவர் சின்னப்பபாரதி அறக்கட்டளையின் சிறப்பு விருதுக்கு தேர்ந்தெடுக்கப்பட்டார்

## வாழ்க்கை வரலாறு
ஜானகிராமன் மாணிக்கம் மலேசியாவில் உள்ள சிலாங்கூரின் பத்தாங் பெர்ஜூந்தைப் பகுதியில் உள்ள ஜாவா சிலாங்கூர் தோட்டத்தில் பிறந்தார். இவரது தாய் தந்தையர் தோட்டத் தொழிலாளர்கள்.

1970களில், சிலங்கூர் பத்தாங் பெர்ஜூந்தை பாத்திமா சமூக மேம்பாட்டு மையத்தில், அருட்திரு ஒய். கரோப்பின் வழிகாட்டுதலில் ஆய்வுத் துறையில் தேர்ச்சி பெற்றார். மலேசியாவில் தோட்டப்புறங்கள், குடிசைப் பகுதிகள், போன்ற சமூகப்பணி தேவைப்படும் இடங்களில் 35 ஆண்டுகள் இவர் பணியாற்றியுள்ளார். இதனால், 1984ம் ஆண்டில் புது டெல்லியில் நடைபெற்ற ஊரக மேம்பாடு தொடர்பான பன்னாட்டுக் கருத்தரங்கொன்றில் பங்குபற்றும் வாய்ப்புப் பெற்றார்.

## குறிப்புகள்

## உசாத்துணைகள்
* மாணிக்கம், ஜானகிராமன்., மலேசிய இந்தியர்களின் இக்கட்டான நிலை: மலேசிய இந்தியச் சமூகத்தின் துயரங்களும் போராட்டங்களும், நாடுதழுவிய மனித வளர்ச்சி மற்றும் ஆய்வு மையம், மலேசியா, 2011.

பகுப்பு:மலேசியத் தமிழ் எழுத்தாளர்கள்
மிட்செல் மார்ஷ்

**மிட்செல் ரொஸ் மார்ஷ்** (*Mitchell Ross Marsh*, பிறப்பு: 20 அக்டோபர் 1991) ஆத்திரேலியத் துடுப்பாட்ட வீரர். இவர் மேற்கு ஆத்திரேலிய மாநில அணிக்கும், பேர்த் ஸ்கோர்ச்சசு அணிக்கும் விளையாடுகிறார். வலக்கை பன்முக வீரரான இவர் ஆத்திரேலிய அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். இவர் 2020 இந்தியன் பிரீமியர் லீக் தொடருக்கான ஏலத்தில் சன்ரைசர்ஸ் ஐதராபாத் அணியால் வாங்கப்பட்டார்.

## தனிப்பட்ட வாழ்க்கை
மிட்ச்செல் மார்ஷ் பேர்த் நகரில் பிறந்தவர். இவர் ஜெஃப் மார்ஷ்சின் மகனும், சோன் மார்ஷின் சகோதரரும் ஆவார். இவர்கள் இருவரும் ஆத்திரேலியத் துடுப்பாட்ட அணியில் தேர்வுப் போட்டிகளில் விளையாடியுள்ளனர்.

## பன்னாட்டுப் போட்டிகள்
அக்டோபர் 22, 2014 இல் ஐக்கிய அரபு அமீரகத்தில் நடைபெற்ற பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார்.

செப்டம்பர், 2011 ஆம் ஆண்டில் தென்னாபிரிக்கத் துடுப்பாட்ட அணிக்கு எதிரான பன்னாட்டு இருபது20 தொடரில் விளையாடும் அணியில் இவர் இடம்பெற்றார். பின் பிறெட் லீ காயம் காரணமாக விலகியதால் ஒருநாள் பன்னாட்டுத் துடுப்பாட்டப் போட்டிகளிலும் இவருக்கு விளையாடும் வாய்ப்பு கிடைத்தது. இந்தத் தொடரில் தென்னாப்பிரிக்கவுக்க்கு எதிரான இரண்டாவது இருபது20 போட்டியில் இவர் 36 ஓட்டங்களை எடுத்தார். அதில் நான்கு ஆறுகள் அடங்கும். இவற்றில் மூன்று ஆறுகள் இறுதி ஓவரில் அடிக்கப்பட்டது ஆகும்.

ஆகஸ்டு, 2014 ஆம் ஆண்டில் ஹராரே துடுப்பாட்ட அரங்கத்தில் நடைபெற்ற முத்தரப்பு தொடரில் சிம்பாப்வே துடுப்பாட்ட அணிக்கு எதிரான போட்டியில் இவர் மூன்றாவதாக களம் இறங்கி கிளென் மாக்சுவெல் உடன் இணைந்து 109 ஓட்டங்கள் எடுத்தார். பின் ஆரன் பிஞ்ச் உடன் இணைந்து 47 ஓட்டங்களும், ஜோர்ஜ் பெய்லியுடன் இணைந்து 33 ஓட்டங்களும் எடுத்தார்.

2015 துடுப்பாட்ட உலகக்கிண்ணத் தொடரில் பெப்ரவரி 4, 2015 இல் மெல்போர்ன் துடுப்பாட்ட மைதானத்தில் இங்கிலாந்து துடுப்பாட்ட அணிக்கு எதிரான போட்டியில் 31 பந்துகளில் 23 ஓட்டங்கள் எடுத்தார். இதில் மூன்று நான்குகளும் அடங்கும். பின் 9 ஓவர்கள் பந்துவீசி 33 ஓட்டங்கள் விட்டுக்கொடுத்து 5 இலக்குகளைக் கைப்பற்றினார். இந்தப் போட்டியில்  ஆத்திரேலிய அணி 111 ஓட்டங்கள் வித்தியாசத்தில் வெற்றி பெற்றது.

சனவரி 23, 2016 இல் இந்தியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் தனது முதல் நூறு ஓட்டங்களைப் பதிவு செய்தார். இந்தப் போட்டியில் 81 பந்துகளில் 100 ஓட்டங்கள் எடுத்தார். இவரின் சகவீரர் டேவிட் வார்னரும் இந்தப் போட்டியில் நூறு ஓட்டங்கள் அடித்தார். ஆயினும் இந்திய அணி வெற்றி பெற்றது.

ஆத்திரேலியத் துடுப்பாட்ட அணியின் இந்தியச் சுற்றுப்பயணம், 2017 தொடரில் இவர் சிறப்பாக செயல்பட்டார்.பின் மார்ச், 2018 ஆம் ஆண்டில் தென்னாபிரிக்கத் துடுப்பாட்ட அணிக்கு எதிரான போட்டியில் இவர் காகிசோ ரபாடாவின் பந்துவீச்சில் ஆட்டமிழந்தார். அப்போது தகாத வார்த்தைகளினால் அவரைத் திட்டியதற்காக இவருக்கு ஆட்டத்தின் வருமானத்தில் 20 சதவீதம் அபராதமாக விதிக்கப்பட்டது. . ஏப்ரல் மாதம் ஆத்திரேலியத் துடுப்பாட்டக் கட்டுப்பாடு வாரியம் இவருக்கு விருது வழங்கியது.

## தேர்வுத் துடுப்பாட்ட நூறுகள்

## சான்றுகள்

## வெளி இணைப்புகள்
* 
* Mitchell Marsh 's profile page on Wisden
* CricketArchive

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:ஆத்திரேலியத் துடுப்பாட்டக்காரர்கள்
பகுப்பு:சன்ரைசர்ஸ் ஐதராபாத் அணி வீரர்கள்
கன்சிராம்

**கன்சிராம்** (Kanshi Ram) (15 மார்ச் 1934 – 9 அக்டோபர் 2006) இந்திய அரசியல்வாதியாகவும், சமூகச் சீர்திருத்தவாதியுமாக இருந்தவர். தலித் மக்களின் மேம்பாட்டிற்காக, அரசியல் ரீதியாகத் தலித்துகளை ஓன்று திரட்டப் பாடுபட்டவர். கன்சிராம் பாதுகாப்புத் தளவாட உற்பத்தித் துறையில் அறிவியல் உதவியாளராகப் பணிபுரிந்தவர். 1984 ஆம் ஆண்டு, அம்பேத்கர் கொள்கையை அடிப்படையாகக் கொண்டு ஆதிதிராவிடர் மற்றும் ஒடுக்கப்பட்ட சமூகத்தின் கட்சியான பகுசன் சமாச் கட்சியினைத் துவங்கினார். இவருடைய வழிவந்த மாயாவதி நான்கு முறை உத்தரப்பிரதேச முதல்வர் பொறுப்பு வகித்தவர் என்பது குறிப்பிடத்தக்கது. கன்சிராம், தன்னுடைய 72 ஆவது வயதில் காலமானார்.

கன்சிராம் அம்பேத்கரின் ஐம்பதாவது நினைவு நாளான அக்டோபர் 14 ஆம் நாளன்று சமயத்தைத் தழுவ இருந்தார் ஆனால் அதற்கு சில நாட்களுக்கு முன்பே அக்டோபர் 9 அன்று இறந்தார். ஆனால் அவரின் இறுதிச் சடங்குகள் பௌத்த சமயத்தின் படி நடந்தன. 
## மேற்கோள்கள்

## புற இணைப்புகள்
* Profile on Parliament of India
* Shri Kanshi Ram 
* Profile on Bahujan Samaj Party website

பகுப்பு:1934 பிறப்புகள்
பகுப்பு:2006 இறப்புகள்
பகுப்பு:பகுஜன் சமாஜ் கட்சி அரசியல்வாதிகள்
பகுப்பு:11வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்திய சமுதாய மறுமலர்ச்சியாளர்கள்
பகுப்பு:10வது மக்களவை உறுப்பினர்கள்
புளோரினீர்ப்பு காலக்கணிப்பு முறை

**புளோரினீர்ப்பு காலக்கணிப்பு** (*Fluorine absorption dating*) என்பது ஒரு பொருள் நிலத்தடியில் எவ்வளவு காலம் இருந்தது என்ற கால அளவை தீர்மானிக்க பயன்படுத்தப்படும் ஒரு முறை ஆகும்.

நிலத்தடி நீரில் புளோரைடு அயனிகள் உள்ளன என்ற அறிவியல் உண்மையை அடிப்படையாகக் கொண்டு புளோரினீர்ப்பு காலக்கணிப்பு முறையில் காலம் அல்லது வயது நிர்ணயம் செய்யப்படுகிறது. மண்ணில் உள்ள எலும்பு முதலான பொருட்கள் காலப்போக்கில் நிலத்தடி நீரில் உள்ள புளோரினை உறிஞ்சுகின்றன. பின்னாளில் அப்பொருளில் உள்ள புளோரினின் அளவைக் கணக்கிடுவதன் மூலமாக அப்பொருள் மண்ணில் இருந்த காலத்தை மதிப்பிட முடிகிறது.

இக்காலக் கனிப்பு நடைமுறையானது சார்பு முறைமை செயல்பாடாகும். ஏனெனில், இம்முறையில் காலம் மதிப்பிடப்பட்ட பொருள் எந்தப் பகுதியில் கிடைத்ததோ அதேபகுதியில் கிடைக்கும் பிற பொருட்களின் உண்மையான வயதும் இதனடிப்படையிலேயே மதிப்பீடு செய்யப்படுகின்றன. ஒருவேளை கிடைத்துள்ள பொருளின் உண்மையான வயதை நிர்ணயம் செய்ய முடியவில்லையெனில் அப்பொருளின் காலமானது ஒப்பீட்டு முறையில், அதைவிட இது இளையது என்பது போல குறிக்கப்படுகிறது. ஒப்பிடப்படுகின்ற பொருட்கள் இரண்டும் ஒரே பகுதியில்  இருக்க வேண்டியது கட்டாயமாகும். அப்படி இருந்தால்தான் நிலத்தடி நீரில் மாறுபடும் புளோரினின் அளவைக் கொண்டு பொருள்களின் சரியான காலத்தைக் கணிக்க முடியும்.

அனைத்து பொருட்களின் புளோரின் உறிஞ்சு திறனும் சம விகிதத்தில் இருப்பதில்லை என்ற காரணத்தால் இக்காலக் கணிப்பு தொழில் நுட்பத்திலும்  துல்லியத்தன்மை குறைகிறது. ஆனாலும் உறிஞ்சுதல் விகிதக் கணக்கீடுகள் மூலமாக இக்குறைபாட்டை ஈடு செய்து கொள்வதன் மூலம் அதிக வேறுபாடுகள் களையப்பட்டு கிட்டத்தட்ட சரியான கணிப்பை மேற்கொள்ளலாம் என நம்பப்படுகிறது.

## மேற்கோள்கள்

* Göksu, H. Y.,  M. Oberhofer and D. Regulla, editors, *Fluorine dating* in *Scientific Dating Methods,* Springer, 1991, pp 251 – 270 

பகுப்பு:தொல்லியல் காலக்கணிப்பு முறைகளும் கோட்பாடுகளும்
சியால்தா தொடருந்து நிலையம்

**சியால்தா தொடருந்து நிலையம்** (*Sealdah railway station*) கொல்கத்தாவிலுள்ள மிகப்பெரிய தொடருந்து நிலையமாகும். இது இந்தியாவின் மும்முரமான தொடருந்து சந்திப்பாகும். மேலும் இது கொல்கத்தாவின் புறநகர் தொடருந்து சந்திப்பாகவும் திகழ்கிறது.

கொல்கத்தாவிலுள்ள மற்ற தொடருந்து நிலையங்கள் ஹவுரா நிலையம், சாலிமர் நிலையம், சந்திரகாச்சி சந்திப்பு, மற்றும் கொல்கத்தா தொடருந்து நிலையம் ஆகும்.

## மேற்கோள்கள்

பகுப்பு:கொல்கத்தாவிலுள்ள தொடருந்து நிலையங்கள்
ஜேம்ஸ் டெய்லர்

**ஜேம்சு வில்லியம் ஆர்தர் டெய்லர்** (*James William Arthur Taylor*, பிறப்பு: 6 சனவரி 1990) ஆங்கிலேயத் [துடுப்பாட்ட வீரர் ஆவார். வலக்கைத் துடுப்பாட்டக்காரரான இவர் வலக்கை [கழல் திருப்பம்|கழல் திருப்பப் பந்து வீச்சாளரும் ஆவார்.

டெய்லர் தனது முதலாவது ஒருநாள் போட்டியை இங்கிலாந்து அணிக்காக 2011 ஆகத்தில் விளையாடினார். 2012 இல் தென்னாப்பிரிக்க அணிக்கு எதிராகத் தனது முதலாவது தேர்வுப் போட்டியில் விளையாடினார்.

## மேற்கோள்கள்

## வெளி இணைப்புகள்
* 
* 
* James Taylor ECB Profile 

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:இங்கிலாந்துத் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:சிராப்சையர் துடுப்பாட்டக்காரர்கள்
பகுப்பு:நாட்டிங்ஹாம்சையர் துடுப்பாட்டக்காரர்கள்
பகுப்பு:சசெக்சு துடுப்பாட்டக்காரர்கள்
சமஸ்திபூர்

**சமஸ்திபூர்**  (*Samastipur*) இந்தியாவின் பீகார் மாநிலத்திலுள்ள ஒரு நகரம் ஆகும். இது சமஸ்திபூர் மாவட்டத்தின் தலைநகரம் ஆகும். சமஸ்திபூர் இந்திய இரயில்வேயின் கிழக்குமத்திய தொடருந்து மண்டலத்தின் செயற்பாட்டு மையமாகத் திகழ்கிறது.

## சான்றுகள்

பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:சமஸ்திபூர் மாவட்டம்
ஜீலம் விரைவு வண்டி

**ஜீலம் எக்ஸ்பிரஸ்** (Jhelum Express) இந்திய ரயில்வேயினால் இயக்கப்படும் தினசரி ரயில் சேவைகளுள் ஒன்றாகும். மஹாராஷ்டிராவின் இரண்டாவது பெரிய நகரான புனேவில் இருந்து ஜம்மு காஷ்மீரின் தலைநகரான ஜம்மு தாவிக்கு இந்த ரயில் சேவை இயக்கப்படுகிறது. தென்னிந்திய அதிகாரப்பூர்வ இடத்திலிருந்து இந்திய எல்லைக்கு அருகே செல்வதால் இந்த ரயில்சேவை மிகவும் முக்கியமானது.

## வரலாறு

ஜீலம் எக்ஸ்பிரஸ் புனேவில் இருந்து செயல்படும் பழமையான ரயில் சேவைகளில் ஒன்று. இந்த ரயில்சேவை 1977 ஆம் ஆண்டு தொடங்கப்பட்டது. புனேவினை புது டெல்லியுடன் இணைத்த முதல் ரயில்சேவை இதுவாகும். ஜீலம் எக்ஸ்பிரஸ் முதலில் இராணுவத்தின் தேவைகளுக்குத்தான் தொடங்கப்பட்டது.

## எண் மற்றும் பெயரிடும் முறை
ஜம்மு காஷ்மீரின் முக்கிய நதியான ஜீலம் எனும் நதியின் பெயரினை இந்த ரயில்சேவைக்கு வைத்துள்ளனர். 11077 என்ற வண்டி எண்ணுடன் புனேவில் இருந்து ஜம்முதாவிக்கும், 11078 என்ற வண்டி எண்ணுடன் ஜம்முதாவியில் இருந்து புனேவுக்கும் இந்த ரயில் இயக்கப்படுகிறது.

## வழிப்பாதை மற்றும் நிறுத்தங்களுக்கான நேரங்கள்




## எதிர்கால நோக்கங்கள்
இனி வரும் காலங்களில் ஜீலம் எக்ஸ்பிரசின் செயல்பாடு காண்ட்ரா வரை நீட்டிக்கப்படவுள்ளது. மேலும் குறைந்த பயண நேரத்தில் அதிக தூரம் பயணிக்கும்படியான வேலைகள் நடைபெற்று வருகின்றன.

## குறிப்புகள்


பகுப்பு:இந்திய விரைவுவண்டிகள்
ரத்லம்

**ரத்லம்**  () (வரலாற்றுரீதியாக **ரத்னபுரி**) நகரம் மத்தியப்பிரதேச மாநிலத்தில் மால்வாப் பகுதியில் வடமேற்குப் பகுதியில் அமைந்திருக்கிறது. இது ரத்லம் மாவட்டத்தின் தலைநகராக 1947ல் இந்திய விடுதலைக்குப் பிறகு உருவாக்கப்பட்டது.   இந்நகரம் கடல் மட்டத்திலிருந்து 480 மீட்டர் உயரத்திலுள்ளது. ரத்லம் தங்கம், ரத்லாமி சேவ், ரத்லாமி சீலை போன்றவற்றிற்குப் புகழ்பெற்றது.

## இதனையும் காண்க
* ரத்லம் இராச்சியம்
## மேற்கோள்கள்

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:ரத்லாம் மாவட்டம்
2015 துடுப்பாட்ட உலகக்கிண்ண புள்ளிவிவரம்

2015 துடுப்பாட்ட உலகக்கிண்ணத்தின் குறிப்பிடத்தக்க புள்ளிவிவரங்கள் இங்கு தொகுக்கப்பட்டுள்ளன.
### அணிகளின் செயற்திறன்
#### பொதுவானவை

#### துடுப்பாடல்

### வீரர்களின் செயற்றிறன்
#### துடுப்பாடல்

##### சதங்கள்

* சதம் அடிக்காத அணி : ஆப்கானித்தான் 
* எதிரணியை சதம் அடிக்க விடாத அணி : *ஐக்கிய அரபு அமீரகம்*

#### பந்துவீச்சு

#### களத்தடுப்பு

#### ஆட்ட நாயகன் விருது பெற்றவர்கள்

* ஆட்ட நாயகன் விருதைப் பெறாத அணி: *ஐக்கிய அரபு அமீரகம்*
* துடுப்பாடலுக்காக தரப்பட்ட விருதுகளின் எண்ணிக்கை:
* பந்துவீசலுக்காக தரப்பட்ட விருதுகளின் எண்ணிக்கை:

## உலகக்கிண்ணம் தொடர்பான புதிய சாதனைகள்

## ஒருநாள் துடுப்பாட்ட வரலாற்றில் புதிய சாதனைகள்

## மேற்கோள்கள்

பகுப்பு:2015 துடுப்பாட்ட உலகக்கிண்ணம்
தோட்டத் தொழிலாளி

right|thumb|250px|இலங்கையின் தேயிலைத் தோட்டம் ஒன்றில் வேலை செய்யும் இந்திய வம்சாவழித் தமிழ்த் தோட்டத் தொழிலாளர்கள்
**தோட்டத் தொழிலாளி** என்பது, பெருந்தோட்டங்களில் வேலை செய்யும் ஒரு தொழிலாளியைக் குறிக்கும். குடியேற்றவாதக் காலத்தில், ஐரோப்பியக் குடியேற்றவாத வல்லரசுகள் தாம் கைப்பற்றிக்கொண்ட ஆசிய, ஆப்பிரிக்க நாடுகளில் பெருந்தோட்டங்களை உருவாக்கினர். இப்பெருந்தோட்டங்களில், பெரிய பரப்பளவில் வணிக முக்கியத்துவம் கொண்ட தேயிலை, இறப்பர், கரும்பு, காப்பி, போன்றவை பயிரிடப்பட்டன. இத்தோட்டங்களில் வேலை செய்வதற்காக பெரும் எண்ணிக்கையில் தொழிலாளர்கள் தேவைப்பட்டனர். பெரும்பாலும், இத்தேவைக்கு உள்ளூரில் தொழிலாளர்களைத் திரட்டாமல், வேறு நாடுகளில் இருந்தே இறக்குமதி செய்யப்பட்டதைக் காண முடிகிறது. தோட்டத் தொழிலாளர்கள் பெரும்பாலும், தோட்டத்துக்கு உள்ளேயே வாழ்ந்தனர். இது தொழிலாளர்களைத் தமது இறுக்கமான கட்டுப்பாட்டுக்குள் வைத்திருக்க உதவியது.

தமிழ்நாட்டில் இருந்தும் பெரும் எண்ணிக்கையிலான தொழிலாளர் மலாயா, இலங்கை, மொரீசியசு, போன்ற நாடுகளுக்குக் கூட்டிச் செல்லப்பட்டனர். இத்தொழிலாளர்கள் ஆபத்தான சூழ்நிலைகளில் கடுமையாக உழைக்க வேண்டியிருந்ததுடன், குறைந்த வசதிகளுடனேயே வாழவேண்டியும் இருந்தது. இவ்வகையான பிணைப்பில் இருந்து விடுபடுவதற்கான வழிகள் எதுவும் இன்றிக் குடும்பம் குடும்பமாகப் பல தலைமுறைகள் தோட்டங்களுக்குள்ளேயே கூலிகளாக வாழ வேண்டியிருந்தது. இவர்களது உழைப்பு, தோட்டங்கள் இலாபமீட்ட உதவியது மட்டுமன்றி அவர்கள் பணிபுரிந்த நாடுகளின் பொருளாதார வளர்ச்சிக்கும் பெரிதும் உதவியது.

குடியேற்றவாத முறை வீழ்ச்சியடைந்து, குடியேற்றவாத ஆட்சிக்கு உட்பட்டிருந்த நாடுகள் விடுதலை அடைந்தபோது, பல நாடுகளில் தோட்டத் தொழிலாளர்களின் நிலை மேலும் சிக்கலடைந்தது. இவர்கள் பல்வேறு அரசியல் பிரச்சினைகளுக்கும் முகம் கொடுக்கவேண்டியவர்கள் ஆனார்கள். இலங்கை போன்ற நாடுகளில் இவர்கள் நாடற்றவர்கள் என்ற நிலைக்குத் தள்ளப்பட வேண்டிய சூழ்நிலையும் ஏற்பட்டது.

## குறிப்புகள்

பகுப்பு:தொழிலாளர்
வைசாலி மாவட்டம்

**வைசாலி மாவட்டம்** இந்தியாவின் பிகார் மாநிலத்திலுள்ள மாவட்டம் ஆகும். பழமையான நகரான வைசாலியின் நினைவாக, இந்த பெயர் சூட்டப்பட்டது. வைசாலி மாவட்டத்தின் வரலாறு பழமையானது ஆகும். இது இந்திய புராணகாவியமான மகாபாரதத்திலும், புத்த மற்றும் ஜெயின் மரபிலும் குறிப்பிடப்பட்டுள்ளது.  இது திர்கட் கோட்டத்தின் ஒரு பகுதி ஆகும்  இம்மாவட்டத்தில் வைசாலி வட்டத்தில் பௌத்த நினைவுச் சின்னங்கள் கொண்ட பண்டைய வைசாலி நகரம் அமைந்துள்ளது.

## ஆட்சிப் பிரிவுகள்
இந்த மாவட்டம் 14 வட்டங்களாகப் பிரிக்கப்பட்டுள்ளது.
*பிதுபூர் வட்டம்
*மஹனார் வட்டம்
*கோரைல் வட்டம்
*லால்கஞ்சு வட்டம் 
*ராஜாபாகர் வட்டம்
*மகுவா வட்டம்
*பட்டேடி பேல்சர் வட்டம்
*சகதேய் புஜுர்கு வட்டம்
*ஹாஜிப்பூர் வட்டம் 
*பாதேப்பூர் வட்டம்
*ஜந்தாகா வட்டம்
*சேகராக்லா வட்டம் 
*பகவான்பூர் வட்டம் 
*வைசாலி வட்டம்
## படக்காட்சியகம்
வைசாலியில் உள்ள பௌத்த நினைவுச் சின்னங்கள்

Image:Budha_Stupa_Vaishali.jpg|வைசாலியில் உள்ள புத்தரின் நினைவு ஸ்தூபி.
Image:Budha_Stupa_Vaishali_2.jpg|வைசாலியில் உள்ள  புத்தரின் சிலை.
Image:Ashokan_Pillar_in_Vaishali.jpg|வைசாலியில் அசோகர் ஸ்தூபி.


## இதனையும் காண்க
* வைசாலி, பண்டைய நகரம்

## மேற்கோள்கள்

பகுப்பு:பீகார் மாவட்டங்கள்
பகுப்பு:வைசாலி மாவட்டம்
நிகழ்ந்தபோதே எழுதப்பட்ட வரலாறு

*'நிகழ்ந்தபோதே எழுதப்பட்ட வரலாறு* (ஆங்கிலம்: History As it Happened) என்ற புத்தகம் 1949 முதல் 1998 உள்ள வரலாற்று கட்டுரைகளின் தொகுப்பாகும். இதனை ஆங்கிலத்தில் தொகுத்தவர்கள் பாபி எஸ். ஓர்டிஸ் மற்றும் திலக் டி.குப்தா ஆவர். இதனைத் தமிழில் மொழிபெயர்த்தவர் ச. சுப்பாராவ்.  'மன்த்லி ரெவ்யூ' அமெரிக்காவிலிருந்து கடந்து 60 ஆண்டுகளாக வந்து கொண்டிருக்கும்  ஒரு உலக புகழ்பெற்ற இடதுசாரி திங்களிதழ். காரல் மார்க்சு ஆசிரியராகப் பணியற்றிய ரெய்னிச் ஜெய்டுங், லெலின் பதிப்பித்த இஸ்க்ரா, புகாரின் ஆசிரியராய் இருந்து  வெளிவந்த பிராவ்தா, இங்கிலாந்தில் இருந்து வெளிவந்த நியூ லேபிட் ரெவ்யூ, ஜப்பானியக் கம்யூனிஸ்ட் கட்சியின் அக்காஹட்டா போல சர்வதேச இடதுசாரி இயக்க வரலாற்றில் தவிர்க்கவியலாத பெயர் 'மன்த்லி ரெவ்யூ'.  இதில்  1949-1998  ஆண்டுகளில் வெளிவந்த முக்கியமானக் கட்டுரைகளைத் தொகுத்து 'ஹிஸ்டரி ஆஸ் இட் ஹேப்பான்ட்' (History As it Happened) என்ற பெயரில் மன்த்லி ரெவ்யூ பதிப்பகமே ஆம் ஆண்டு வெளியிட்டது. இது ஐன்ஸ்டீன், சே குவேரா, பால். எம். ஸ்வீஸி, பால் பரான், லியூ ஹீபர்மன்  போன்ற ஆளுமைகள் எழுதிய கட்டுரைகள் கொண்ட தொகுப்பு; வரலாற்று முக்கியத்துவம் வாய்ந்த நிகழ்வுகள் நடந்தபோதே எழுதப்பட்டு இன்றைக்கும் இடதுசாரிகள் அனைவரும் வாசிக்கும் அவசியம் உள்ள தொகுப்பு.

## வெளி இணைப்புகள்
* http://www.http://thamizhbooks.com/ &nbsp;– "ஆவணபடுத்தப்பட்ட இணைப்பு"
*நூல் வெளி: தேவை ஒரு சுயமதிப்பீடு, தி இந்து (தமிழ்), நாள்: ஆகஸ்ட் 16, 2014

பகுப்பு:ஆங்கிலம்-தமிழ் மொழிபெயர்ப்பு நூல்கள்
ஜிம் பார்சன்ஸ்

**ஜிம் பார்சன்ஸ்** (**Jim Parsons**, பிறப்பு: மார்ச் 24, 1973) ஒரு அமெரிக்க நாட்டு நடிகர், நகைச்சுவையாளர் மற்றும் குரல் நடிகர் ஆவார். இவர் சிபிஎஸ் என்ற தொலைக்காட்சியில் தி பிக் பேங் தியரி என்ற தொடரில் ஷெல்டன் கூப்பர் என்ற கதாபாத்திரத்தில் நடித்ததன் மூலம் மிகவும் புகழ் பெற்ற நடிகர் ஆனார். இந்த தொடரில் நடித்ததற்காக எம்மி விருது, போன்ற விருதுகளை வென்றுள்ளார். இவர் ஹேப்பி எண்ட், கார்டன் ஸ்டேட், ஹைட்ஸ், தி நோர்மல் ஹார்ட் போன்ற திரைப்படங்களிலும் நடித்துள்ளார். ஹோம் என்ற திரைப்படத்திற்கு குரல் கொடுத்துள்ளார். மற்றும் பல மேடை நாடகங்களிலும் நடித்துள்ளார் என்பது குறிப்பிடத்தக்கது.

## ஆரம்பகால வாழ்க்கை
ஜிம் பார்சன்ஸ் மார்ச் 24, 1973ஆம் ஆண்டு ஹூஸ்டன் டெக்சாஸ் அமெரிக்காவில் பிறந்தார். இவரின் தந்தை மில்டன் ஜோசப் பார்சன்ஸ், ஜூனியர் ஆவார், மற்றும் தாயார் ஜூடி ஆன் மெக்நைட் ஒரு ஆசிரியர் ஆவார். இவருக்கு ஜூலி ஆன் என்ற ஒரு சகோதரி உண்டு அவரும் ஒரு ஆசிரியர் ஆவார். இவர் தனது படிப்பை க்ளீன் ஓக் உயர்நிலை பள்ளியில் பயின்றார். இவர் பிஏ மற்றும் எம்ஏ பட்டம் பெற்றவர்.

## தனிப்பட்ட வாழ்க்கை
இவர் தற்பொழுது நகரில் லாஸ் ஏஞ்சல்ஸ் கலிபோர்னியாவில் வசித்து வருகின்றார். 2012இல் நியூ யோர்க் டைம்ஸ் இதழில் தன்னை தன்பாலீர்ப்பாளராக அடையாளப்படுத்திக்கொண்டார். இவர் 2017ஆம் ஆண்டில் டோட் ஸ்பிவக் என்ற கலை இயக்குநரைத் திருமணம் செய்துகொண்டார்.

## திரைப்படங்கள்
* 2003: ஹேப்பி எண்ட்
* 2004: கார்டன் ஸ்டேட்
* 2005: ஹைட்ஸ்
* 2005: தி கிரேட் நியூ வொண்டர்புல்
* 2005: தி கிங்'ஸ் இன்
* 2006: 10 இட்ம்ஸ்  ஓர் லேஸ்
* 2007:  கார்டனர் ஒப் எடேன்
* 2011: தி பிக் இயர்
* 2012: சன்செட் ஸ்டோரீஸ்
* 2014: தி நோர்மல் ஹார்ட்
* 2015: ஹோம் (குரல் மட்டும்)

## தொலைக்காட்சி
* 2002: எட்
* 2007: தி பிக் பேங் தியரி (இன்று வரை ஒளிபரப்பில்)
* 2011: யுரேகா (குரல் மட்டும்)

## மேடை நாடகங்கள்
* தி பால்கனி
* 1995: லா ரோன்டே
* 1995: எண்ட்கேம்
* 1996: ஒதல்லோ
* 2011: டா
* 2011: தி நோர்மல் ஹார்ட்
* 2012: ஹார்வி

## மேற்கோள்கள்

## வெளி இணைப்புகள்
*
*CBS Biography 
*Movieline interviews Big Bang Theory's Jim Parsons On Learning Lines, Emmy Nods and Cast Ping Pong Deathmatches 
*Fresh Air Interview: Jim Parsons On The Science Of Sheldon, 'Big Bang'

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:நகைச்சுவையாளர்கள்
பகுப்பு:குரல் நடிகர்கள்
பகுப்பு:அமெரிக்கர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
சோடியம் ஆர்செனேட்டு

**சோடியம் ஆர்சனேட்டு** (*Sodium arsenate*) என்பது Na3AsO4 என்ற மூலக்கூறு வாய்பாடு கொண்டுள்ள ஒரு கனிம வேதியியல் சேர்மமாகும். இச்சேர்மத்துடன் தொடர்புடைய இருசோடியம் ஐதரசன் ஆர்செனேட்டு (Na2HAsO4)   மற்றும் சோடியம் இருஐதரசன் ஆர்செனேட்டு (NaH2AsO4) போன்ற சேர்மங்களும் கூட சோடியம் ஆர்செனட்டு என்றே அழைக்கப்படுகின்றன. வெண்மையாக அல்லது நிறமற்றுக் காணப்படும் முச்சோடியம் உப்புகள் தீவிர நச்சுத்தன்மை கொண்டவையாக விளங்குகின்றன. பொதுவாக இவ்வகை உப்புகள் பன்னிரு ஐதரேட்டுகளாக (Na3AsO4.12H2O) கையாளப்படுகின்றன..

ஆர்செனிக் அமிலத்தை நடுநிலையாக்குதல் மூலமாக சோடியம் ஆர்செனட்டு தயாரிக்கப்படுகிறது.

:H3AsO4 + 3 NaOH   →    Na3AsO4

இந்தப் பன்னிரு ஐதரேட்டு உப்பு முச்சோடியம் பொசுபேட்டுடன் சமவடிவமைப்பு பெற்றுள்ளது

## மேற்கோள்கள்


பகுப்பு:ஆர்சனேட்டுகள்
பகுப்பு:சோடியம் சேர்மங்கள்
தனிமை அண்டம்

**தனிமை அண்டம்** *( Field galaxy )* எனப்படுவது ஓர் அண்டம் பெரிய அண்டக் கொத்துகளைச் சாராமல் தனித்து ஈர்ப்பு விசையுடன் காணப்படுவதைக் குறிக்கிறது.

5 மெகா புடைநொடி தொலைவுக்குள் காணப்படும் பெரும்பாலான தோராயமாக 80 சதவீதம் அண்டங்கள், அண்டக் குழுக்களாகவோ அண்டக் கொத்துகளாகவோதான் காணப்படுகின்றன.
 
மிகக்குறைந்த மேற்பரப்பும் , பிரகாசமும் கொண்ட அண்டங்களாகத் தனிமை அண்டங்கள் உள்ளன.

## மேற்கோள்கள்

பகுப்பு:விண்மீன் பேரடைகள்
ஆரவல்லி மாவட்டம்

thumb|250px|right|15-8-2013இல் புதிதாக துவக்கப்பட்ட 7 மாவட்டங்களுடன் குஜராத் மாநிலத்தின் புதிய வரைபடம்

**ஆரவல்லி மாவட்டம்** (Aravalli district),  () இந்தியாவின்  குஜராத் 33 மாவட்டங்களில் ஒன்று. இது குஜராத்தின் கிழக்குப் பகுதியில் இராஜஸ்தான் மாநிலத்தை ஒட்டி அமைந்துள்ளது. இதன் நிர்வாகத் தலைமையிட நகரம் மோதசா ஆகும். இம்மாவட்டம், சபர்கந்தா மாவட்டத்தின் ஆறு வருவாய் வட்டங்களைக் கொண்டு, 15 ஆகஸ்டு 2013ஆம் நாளில் புதிதாக துவக்கப்பட்டது. இம்மாவட்ட தலைமையிடம் மோதசா நகரம்.
 இம்மாவட்டத்தில் கிருஷ்ணருக்கு அமைந்த ஷாம்ளாஜி கோயில் உள்ளது.

## வருவாய் வட்டங்கள்
676 கிராமங்கள் கொண்ட ஆரவல்லி மாவட்டத்தில் 6 வருவாய் வட்டங்கள் உள்ளது. 
# மோதசா  வட்டம்
#மால்பூர் வட்டம்
#தான்சூரா வட்டம்
#மெக்ராஜ் வட்டம்
#பிலோதா வட்டம்
#பயத் வட்டம் 

## ஆரவல்லி மலைத் தொடர்
ஆரவல்லி மலைத்தொடரின் 5653 அடி (1723 மீட்டர்) உயரமான சிகரம் இம்மாவட்டத்தில் அமைந்துள்ளது.

## பொருளாதாரம்
5 மெகா வாட் திறன் கொண்ட தனியார் சூரிய ஒளி மின்சக்தி ஆலை கொண்டுள்ளது.

## இதனையும் காண்க
*  ஆரவல்லி மலைத்தொடர்

## மேற்கோள்கள்

## வெளி இணைப்புகள்

*   ஆரவல்லி மாவட்ட இணையதளம்

பகுப்பு:குஜராத் மாநிலத்திலுள்ள மாவட்டங்கள்
பகுப்பு:ஆரவல்லி மாவட்டம்
நாகூர் நாகநாதசுவாமி கோயில்

**நாகூர் நாகநாதசுவாமி கோயில்**, தமிழ்நாட்டில், நாகப்பட்டினம் மாவட்டத்தில் நாகூரில் உள்ள சிவன் கோயில் ஆகும். 

## இறைவன், இறைவி
இத்தலத்தில் மூலவர் நாகநாதர் என அழைக்கப்படுகின்றார். ஆதிசேசனான நாகராஜன், சிவபெருமானைப் பூசித்து வழிபட்டதால் மூலவர் நாகநாதர் எனப்படுகிறார். இறைவி நாகவல்லி ஆவார். உள் திருச்சுற்றில் ராகு, நாகவல்லி, நாககன்னியருடன் தனி சன்னதியில் உள்ளார். இத்திருச்சுற்றில்  தட்சிணாமூர்த்தி, நாகர்கள், வலம்புரி விநாயகர், சுப்பிரமணியர், அண்ணாமலையார், சண்டிகேசுவரர், காசி விசுவநாதர் ஆகியோரின் சன்னதிகள் உள்ளன.

## விழாக்கள்
இக்கோயிலில் மகா சிவராத்திரி, பிரதோஷம், கார்த்திகை உள்ளிட்ட விழாக்கள் சிறப்பாகக் கொண்டாடப்படுகின்றன.

## சிறப்பு
வைகாசி பௌர்ணமியில் புன்னை மரத்தடியில் சுயம்பு லிங்கமாகத் தோன்றி காட்சியளித்த பெருமையுடைய தலமாகும்.இத்தலத்தில் பாம்பு யாரையும் தீண்டாது என்று கூறுவர்.  நாகராஜனான வாசுகியும், இன்னும் சில பாம்புகளும் ஒரு மகாசிவராத்திரி இரவில் முதல் காலத்தில் கும்பகோணம் நாகேஸ்வரர் கோயிலிலும், இரண்டாம் காலத்தில் திருநாகேஸ்வரத்திலும், மூன்றாம் காலத்தில் திருப்பாம்புரத்திலும், நான்காம் காலத்தில் நாகூரிலும் வழிபட்டு பலன் அடைந்ததாகத் தலபுராணங்கள் கூறுகின்றன.

## மேற்கோள்கள்

## படத்தொகுப்பு


File:Nagorenaganathaswamytemple2.jpg|மூலவர் விமானம்
File:Nagorenaganathaswamytemple3.jpg|தல மரம்
File:Nagorenaganathaswamytemple4.jpg|இறைவி விமானம்
File:Nagorenaganathaswamytemple5.jpg|நந்தி, கொடி மரம்
File:Nagorenaganathaswamytemple6.jpg|ராகு சன்னதி
File:Nagorenaganathaswamytemple7.jpg|கோயில் குளம்



பகுப்பு:நாகப்பட்டினம் மாவட்டத்திலுள்ள சிவன் கோயில்கள்
நியூஸ்7 தமிழ் தொலைக்காட்சி

**நியூஸ்7தமிழ்** என்பது  அக்டோபர் 30, 2014 ஆம் ஆண்டு முதல் தமிழ்நாட்டில் சென்னையை தலைமையிடமாக கொண்டு இயங்கும் தமிழ் மொழி 24 மணி நேர செய்தி தொலைக்காட்சி சேவை ஆகும். இது விவி குரூப்பு நிறுவனத்திற்கு சொந்தமானது ஆகும்.

## ஆசிரியர் குழு
அல் ஜசீராவில் பணியாற்றிய நிக் வால்ஸ், நீதிபதி வெங்கடராமன், கவிஞர் மீனா கந்தசாமி ஆகியோரைக் கொண்ட ஆசிரியர் குழு இந்தத் தொலைக்காட்சியை வழிநடத்தும் என தெரிவிக்கப்பட்டது..

## உரிமையாளர்கள்
சுரங்கத் தொழிலில் ஈடுபட்டுள்ள 'விவி மினரல்ஸ் குழு' முக்கிய உரிமையாளர் ஆகும். *அலையன்ஸ் பிராட்காஸ்ட்* எனும் நிறுவனப் பெயரின்கீழ், இந்த தொலைக்காட்சி அலைவரிசை செயல்படும்.

## மேற்கோள்கள்

## வெளி இணைப்புகள்
அதிகாரப்பூர்வ இணையதளம்

பகுப்பு:2014 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:தொலைக்காட்சி நிலையங்கள் சென்னை
பகுப்பு:செய்தி தொலைக்காட்சி அலைவரிசைகள்
உட்கோள்கள் மற்றும் புறக்கோள்கள்

சூரியக் குடும்பத்தில் **உட்கோள்கள் மற்றும் புறக்கோள்கள்** (*inferior and superior planets*) என்பவை பின்வருமாறு வரையறுக்கப்படுகின்றன. கோளின் சுற்றுவட்டப் பாதை பூமியின் சுற்றுவட்டப் பாதைக்குள் இருந்தால் அக்கோள் **உட்கோள்** (*inferior planet*) என்றும் அதேபோல கோளின் சுற்றுவட்டப் பாதை பூமியின் சுற்றுவட்டப் பாதைக்கு வெளியே இருந்தால் அக்கோள் **புறக்கோள்** (*superior planet*) என்றும் அழைக்கப்பட்டன. உண்மையாக உட்கோள் மற்றும் புறக்கோள் என்ற பெயர்கள் கிளாடியசு தாலமியின் புவிமைய அண்டவியலில் கோள்களை வேறுபடுத்தி அறிய பயன்படுத்தப்பட்டன. புதன் மற்றும் வெள்ளிக் கோள்களின் மேல்வட்டங்கள் பூமி மற்றும் சூரியனுடன் கோடொன்றி இருப்பதால் அவை உட்கோள்கள், என்றும் செவ்வாய், வியாழன் மற்றும் சனிக் கோள்களின் மேல்வட்டங்கள் பூமி மற்றும் சூரியனுடன் கோடொன்றாமல் இருப்பதால் அவற்றை புறக்கோள்கள் என்றும் புவிமைய அண்டவியலில் வேறுபடுத்தி அறியப்பட்டன.

16-ஆம் நூற்றாண்டில் கோப்பர்நிக்கசு என்பவரால் இச்சொற்கள் பொருளால் மாற்றம் பெற்றன. கோப்பர்நிகசு தாலமியின் புவிமைய மாதிரியை நிராகரித்தார். புவியின் சுற்றுப்பாதையுடன் ஒப்பிட்டு கோளின் உருவ அளவை மதிப்பிடுவதை மறுத்தார்.

*பூமியைக் காட்டிலும் சூரியனுக்கு அருகில் உள்ள புதன் மற்றும் வெள்ளிக் கோள்களை குறிப்பிட உட்கோள்கள் என்ற சொல்லை இவர் பயன்படுத்தினார்.
*பூமியைக் காட்டிலும் சூரியனுக்குத் தொலைவில் உள்ள செவ்வாய், வியாழன், சனி, மற்றும் பின்னர் கண்டுபிடிக்கப்பட்ட யுரேனசு, நெப்டியூன் போன்ற கோள்களைக் குறிப்பிட புறக்கோள்கள் என்ற சொல்லைப் பயன்படுத்தினார்.

சில சமயங்களில் இச்சொற்கள் மிகப் பொதுவான பொருளில் பயன்படுத்தப்பட்டன. உதாரணமாக செவ்வாயில் இருந்து பார்க்கும்போது பூமியை ஒரு உட்கோள் என்று கூறலாம்.

உட்கோள் (*inner* அல்லது *terrestrial planet*) மற்றும் "வெளிக்கோள்" (*outer planet*) என்னும் பெயர்கள் தரும் பொருளில் இருந்து இந்த வகைப்பாடு வேறுபடுகிறது. சிறுகோள் பட்டைக்கு உட்பட்டவை உட்கோள்கள் என்றும் அதற்கு உட்படாதவை வெளிக்கோள்கள் என்றும் அவை வகைப்படுத்தின. உட்கோள்கள் என்பவை குறுங்கோள்கள் அல்லது சிறுகோள்கள் (*minor planet*) என்பனவற்றிலிருந்தும் வேறுபட்டவையாகும்.

## மேற்கோள்கள்

பகுப்பு:சூரியக் குடும்பம்
பகுப்பு:சோதிடம்
சபர்கந்தா மாவட்டம்

right|thumb|250px|சபர்கந்தா மாவட்டம், குஜராத் மாநிலத்தின் புதிய வரைபடம்

**சபர்கந்தா மாவட்டம்** (Sabarkantha district), இந்தியாவின்  குஜராத் மாநிலத்தின் வடகிழக்கில் அமைந்துள்ளது. இதன் நிர்வாகத் தலைமையகம் இம்மத்நகர். இம்மாவட்டம் மூன்றாம் நிலநடுக்க மண்டலத்தில் அமைந்துள்ளது. இம்மாவட்டத்திலிருந்த ஆறு வருவாய் வட்டங்களைக் கொண்டு, 2013ஆம் ஆண்டின் ஆகஸ்டு பதினைந்தாம் நாளில் ஆரவல்லி மாவட்டம் புதிதாக துவக்கப்பட்டது.

## வருவாய் வட்டங்கள்

இம்மாவட்டம் 7 வருவாய் வட்டங்களைக் கொண்டுள்ளது.
#ஹிம்மத்நகர் வட்டம்
#இடர் வட்டம்
#பிராந்திஜ் வட்டம்
#தாலோட் வட்டம்
#கேத்பிரம்மா வட்டம்
#வடலி வட்டம்
#விஜயநகர் வட்டம்

## மாவட்ட எல்லைகள்
சபர்கந்தா மாவட்டம், வடகிழக்கில் ராஜஸ்தான் மாநிலமும், மேற்கில் பனஸ்கந்தா மாவட்டமும், தெற்கில் காந்திநகர் மாவட்டமும், தென்கிழக்கில் ஆரவல்லி மாவட்டமும் எல்லைகளாக கொண்டுள்ளது.

## பொருளாதாரம்
நிலக்கடலை, பருத்தி, மட்பாண்டம், எண்ணெய் வித்துக்கள், புகையிலை உற்பத்தியில் முன்னிலை வகிக்கிறது. மேலும் வேதியல், பால் பொருட்கள் உற்பத்தி தொழிற்சாலைகள் கொண்டது.

## பரப்பளவும் மக்கட்தொகையும்
சபர்கந்தா மாவட்டத்தின் பரப்பளவு  7390&nbsp;km2. 2011ஆம் ஆண்டின் மக்கட்தொகை கணக்கெடுப்பின்படி மாவட்ட மக்கட்தொகை 2,427,346 ஆகும். 1000 ஆண்களுக்கு 947 பெண்கள் என்ற விகிதத்தில் உள்ளது. கல்வி அறிவு 67.31%.

## சிறப்பு
இம்மாவட்டத்தின் *பன்சாரி*  என்ற கிராமம் குஜராத் மாநிலத்தின் மிகச்சிறந்த கிராமமாக தெரிவு செய்யப்பட்டுள்ளது.

## மேற்கோள்கள்

## வெளி இணைப்புகள்
* சபர்கந்தா மாவட்டத்தின் அதிகாரப்பூர்வ இணையதளம்
* http://sabarkanthadp.gujarat.gov.in/sabarkantha/english/panchayat/taluka-panchayat.htm 
* http://www.onefivenine.com/india/villag/Sabar-Kantha List of places in Sabar-Kantha
* Bhiloda site 

பகுப்பு:குஜராத் மாநிலத்திலுள்ள மாவட்டங்கள்
பகுப்பு:சாபர்காண்டா மாவட்டம்
பைராம் தோட்டத் தமிழ்ப்பள்ளி (பினாங்கு)

**பைராம் தோட்டத் தமிழ்ப்பள்ளி** என்பது (மலாய்: *(SJKT Ladang Byram)*; ஆங்கிலம்: *(Ladang Byram Tamil School)*; சீனம்: 拉当拜拉姆) மலேசியா, பினாங்கு மாநிலத்தில், நிபோங் திபால் நகர்ப்புறத்தில் அமைந்து உள்ள ஒரு தமிழ்ப்பள்ளி. இங்கு 7 வயது முதல் 12 வயதுக்கு உட்பட்ட தமிழ் மாணவர்கள் பயில்கிறார்கள். மலேசிய அரசாங்கத்தால் நிலைசார் உதவிபெறும் தமிழ்ப்பள்ளியாக உள்ளது.

## வரலாறு

இப்பள்ளி 1905-ஆம் ஆண்டு மலாயாவில் பிரித்தானியர் ஆட்சிக்காலத்தில் அமைக்கப்பட்டது. பைராம் தோட்டத்தில் பணியாற்றிய தமிழர்களின் பிள்ளைகள் நலன் கருதி, அப்போது இருந்த தோட்ட உரிமையாளர்; அவருடைய இணை உரிமையாளர் *பிரான்சிஸ் எட்வர்ட் மகுரே* என்பவர்கள் பைராம் தோட்டத் தமிழ்ப்பள்ளியை அமைத்தனர்.

தொடக்கக் காலத்தில் இப்பள்ளிக்கூடம் வெறுமையாக இருந்த தோட்டப் பணியாளர்கள் மாளிகையில் செயல்பட்டது. 1959-ஆம் ஆண்டு பைராம் தோட்ட நிலங்கள் பல பகுதிகள் தோட்ட உரிமையாளர்களால் விற்கும் சூழல் ஏற்பட்டதால் பள்ளி நிலமும் சுற்றியுள்ள நிலமும் மோ லியோங் உங் என்ற சீன வணிகரால் வாங்கப்பட்டது.

### அரசாங்கம் வழங்கிய நிதியுதவி

அதன் பின்னர் சுமார் 3 ஏக்கர் பரப்பளவு கொண்ட நிலத்தை மீண்டும் பள்ளிக்காகச் சீன வணிகர் மோ லியோங் உங் இலவசமாக வழங்கினார்.  

1992-ஆம் ஆண்டு, முன்பு இருந்த அந்தப் பழைமையான தோட்ட பணியாளர் மாளிகை உடைக்கப் பட்டது. அதே நிலத்தில் அரசாங்கம் வழங்கிய நிதியுதவியால் இரண்டு கட்டடங்கள் புதிதாகக் கட்டப்பட்டன.

1850-களில் நிபோங் திபால் பகுதிகளில் நிறைய ரப்பர் தோட்டங்கள் இருந்தன. வால்டோர் தோட்டம், சுங்கை பாக்காப் தோட்டம், கலிடோனியா தோட்டம், பைராம் தோட்டம், விக்டோரியா தோட்டம், டிரான்ஸ் கிரியான் தோட்டம், சங்காட் தோட்டம், ஜாவி தோட்டம், சிம்பா தோட்டம், கிரியான் தோட்டம் போன்ற தோட்டங்கள்.

### 1880-ஆம் ஆண்டில் பைராம் கரும்புத் தோட்டம்

19-ஆம் நூற்றாண்டில் பைராம் தோட்டம் ஒரு கரும்புத் தோட்டமாக இருந்தது. 1880-ஆம் ஆண்டுகளில் உலகளாவிய நிலையில் சீனியின் விலை வீழ்ச்சி அடைந்தது. அதனால் இந்தத் தோட்டத்தில் ரப்பர் பயிர் செய்யப் பட்டது.

1960-களில் ரப்பர் விலையும் வீழ்ச்சி அடைந்தது. அதன் பின்னர் செம்பனை பயிருக்கு மாற்றம் கண்டது. முன்பு விக்டோரியா தோட்டம் என்று அழைக்கப்பட்ட இந்தத் தோட்டம் தான் இப்போது பைராம் தோட்டம் என்று அழைக்கப் படுகிறது.

### ஐந்து தமிழ்ப் பள்ளிகளுக்கு பயிற்சிப் புத்தகங்கள்

தமிழ்ப்பள்ளி மாணவர்களும் கல்விக் கேள்விகளில் சிறந்து விளங்க வேண்டும். அந்த வகையில் ஜாவி சட்டமன்ற உறுப்பினர் *ஜெசன் எங் மொய் லாய்*, 2019-ஆம் ஆண்டில் ஐந்து தமிழ்ப் பள்ளிகளுக்குப் பயிற்சிப் புத்தகங்கள் வழங்கிச் சிறப்பு செய்து இருக்கிறார். ஏறக்குறைய 610 பயிற்சி புத்தகங்கள் வழங்கப்பட்டன. 

நிபோங் திபால் பகுதியில் இருக்கும் தமிழ்ப்பள்ளிகள்: 

* சங்காட் தோட்டத் தமிழ்ப்பள்ளி  
* பைராம் தோட்டத் தமிழ்ப்பள்ளி  
* ஜாவி தோட்டத் தமிழ்ப்பள்ளி  
* கிரியான் தோட்டத் தமிழ்ப்பள்ளி  
* நிபோங் திபால் தமிழ்ப்பள்ளி

## சாதனை
பினாங்கு மாநிலத்தில் முதல் முறையாக அரசாங்க யூ.பி.எஸ்.ஆர். தேர்வில் 7எ(A) பெற்ற மாணவர் பைராம் தோட்டத் தமிழ்ப்பள்ளியைச் சேர்ந்தவர் என்பது வரலாற்றுக் குறிப்பு. 

இப்பள்ளி மாணவர்கள் 2012, 2013, 2014, 2015-ஆம் ஆண்டுகளில் மாநில அளவில் நடைபெற்ற திடல் தடப் போட்டிகளில் பங்கு பெற்று பல முறை தங்கம், வெள்ளி பதக்கங்களைப் பெற்றுள்ளனர்.

## மேற்கோள்கள்

பகுப்பு:மலேசியத் தமிழ்ப் பள்ளிகள்
பகுப்பு:பினாங்கு தமிழ்ப் பள்ளிகள்
பகுப்பு:பினாங்கு
குறுக்கலை

அலை பரவும் திசைக்குச் செங்குத்தான திசையில் ஊடகத்துகள்கள் அதிர்வுறுவதால் உருவாகும் அலைகள் **குறுக்கலை**கள் (*Transverse wave*) எனப்படும். குறுக்கலைகள் ஊடகத்தின் வழியே முகடு அலைகளாகப் பரவுகின்றன.

எ.கா.
நீர் நிலைகள், இழுத்துக்கட்டப்பட்ட கம்பியின் அதிர்வுறுகள்

பகுப்பு:அலை இயக்கவியல்
பகுப்பு:அலைகள்
நெட்டலை

அலை பரவும் திசைக்கு இணையாகவோ அவற்றின் திசையிலோ, ஊடகத்திலுள்ள துகள்கள் அதிர்வுறுவதால் உண்டாகும் அலைகள் **நெட்டலைகள்** (*Longitudinal wave*)
எனப்படும். ஒலி அலைகள் காற்றிலோ வாயுவிலோ நெட்டலைகளாகப் பரவுகின்றன

ஊடகத்தின் வழியே நெட்டலைகள் பரவும் போது நெருக்கமும் நெகிழ்வும் உருவாகின்றன. ஊடகத்தின் வழியே பரவும் நெட்டலைகளில், நெருக்கம் என்பது அதிக அழுத்தம் உள்ள பகுதி. நெகிழ்வு என்பது குறைந்த அழுத்தம் உள்ள பகுதி.

## மேற்கோள்கள்

பகுப்பு:அலை இயக்கவியல்
பகுப்பு:அலைகள்
சங்கத் தமிழ் (நூல்)

**சங்கத் தமிழ்** என்னும் நூல் மு. கருணாநிதி எழுதிய நூலாகும். 

## நூலின் அமைப்பு

மு. கருணாநிதி இந்த நூலில் சங்க இலக்கியத்தில் உள்ள பொருத்தமான 100 பாடல்களுக்கு புதுக்கவிதையில் விளக்கக் கவிதைகளை எழுதியுள்ளார். ஒவ்வொரு பாடலுக்கும் ஒரு வண்ண ஓவியம் என்ற வீதத்தில் புகழ்பெற்ற ஓவியர்களைக்கொண்டு ஓவியம் புனையப்பட்டு உள்ளது. இதில் இறுதியில் உள்ள 11 பாடல்களில் ஒரு தலைக் காதல் என்னும் பெயரில் கற்பனை கலந்த குறுங்காவியமாக பொருத்தமான சங்க இலக்கிய பாடல்களுடன் எழுதியுள்ளார். இந்த விளக்கப் பாடல்கள் முதலில் குங்குமம் இதழில் வாரம் ஒரு பாடல் என்ற கணக்கில் வெளிவந்தது. பின்னர் நூல்வடிவமாக ராக்ஃபோர்ட் பப்ளிகேஷன்ஸ்(பி)லிட் பதிப்பகத்தின் வெளியீடாக 1987இல் வெளிவந்தது. மூன்றாம் பதிப்பாக நவம்பர் 1987இல் வெளிவந்தது.

## உசாத்துணை

## வெளி இணைப்புகள்

* அமேசானில் சங்கத் தமிழ்

பகுப்பு:1987 தமிழ் நூல்கள்
பகுப்பு:மு. கருணாநிதி நூல்கள்
படத்தாள் காமா

**படத்தாள் காமா** (Film Gamma--γ ) என்பது கதிரியலில் பண்புக் கோட்டின் (Characteristics curve ) சாய்வைக் (Slope ) குறிக்கும்.அதாவது  பண்புக் கோட்டின் நேர்கோட்டுப் பகுதியினை (Straight line part ) பின் நோக்கி வரையும் போது அக்கோடு எக்சு அச்சுடன் ஒரு கோணத்தினை ஏற்படுத்துகிறது. இக்கோணத்தின் டாஞ்சன்று மதிப்பே படத்தாள் காமா ஆகும்.கோணத்தின் அளவு θ பாகை என்றால்,டான் θ என்பதன் மதிப்பு படத்தாளின் காமாவைக் குறிக்கும்.இதனை,

             γ  = tan θ ,
 
                = D2-D1/logE2- logE1  என்றும் குறிக்கலாம்.

இச்சமன்பாட்டிலிருந்து,

           D2-D! = γ (logD2-logD1).

**ஒப்புமை** படத்தாளின் காமா மதிப்பினையும் அப்புள்ளளிகளை வந்தடையும் ஒப்பு கதிர் வீச்சளவின் மடக்கை அளவிற்கும் நேர்வீத்த்திலும் அமைகிறது எனத் தெரிகிறது.D2,D1 எனபன அடர்த்தியினையும் D2 -D1 என்பது ஒப்புமையினையும் (contrast ) குறிக்கின்றது.

பகுப்பு:ஊடுகதிரியல்
மாவீரர் உரைகள் நேர்காணல்கள் (நூல்)

** மாவீரர் உரைகள் நேர்காணல்கள்** என்னும் நூல் பிரபாகரனின்  மாவீரர் நாள் உரைகள், அவர் அளித்த செவ்விகள், சிந்தனைகள் போன்றவற்றின் தொகுப்பாகும். இந்நூலை கு. பூபதி தொகுத்துள்ளார். இந்த நூல் முதற்பதிப்பாக அக்டோபர் 2009 இல் தோழமை வெளியீடாக வெளிவந்தது.

## நூலமைப்பு

இந்நூலில் தமிழீழ மக்களின் வரலாற்றையும், புவியியல் அமைப்பையும், அவர்கள் வாழ்க்கைச் சூழலையும், விடுதலை வேட்கையையும் விளக்கும் வகையில் இரண்டு கட்டுரைகள் முன்னுரைக்கு பதிலாக இடம்பெற்றுள்ளன.

தமிழீழ விடுதலைப் புலிகளின் விடுதலைப் போராட்டத்தில் முதன்முதலாக  தன்னுயிரை ஈந்த சங்கர் என்ற போராளியின் நினைவு நாளையே (1989 கார்த்திகை 27) மாவீரர் நாளாக புலிகள் கடைபிடித்தனர். 1989 முதல் 2008 வரை அந்நாளில் பிரபாகரன் ஆற்றிய உரைகள் இந்நூலில் இடம்பெற்றுள்ளன. அடுத்து 1984இல் இருந்து 2002வரை அவர் அளித்த 15 செவ்விகள் தொகுக்கப்பட்டுள்ளன. மூன்றாவதாக பிரபாகரனின் சிந்தனைகள் பொன்மொழி வடிவில் இடம்பெற்றுள்ளன.  

பிரபாகரனுக்குச் சித்தாந்தப் புரிதல் கிடையாது என்பவர்களுக்கு பதிலளிக்கும்விதமாக அவரிடம் அறிவுசார் அரசியலும் நிறைந்திருந்தது என்பதைகாட்டும்விதமாக இந்நூல் தொகுக்கப்பட்டுள்ளது.

இந்த நூற்றாண்டின் தலைசிறந்த தமிழ் வீரன் நமக்கு ஈந்த போராட்ட ஆவணம், பிரபாகரனின் 20 வருடப் பேச்சும், நேர்காணலும் எந்த நூற்றாண்டுக்கும் உலகத் தமிழர்களுக்கு உரிமைப்பாடம். என்று ஆனந்தவிகடன் இதழ் (02-12-09) குறிப்பிட்டுள்ளது. 

## குறிப்புகள்

## வெளியிணைப்புகள்
*மாவீரர் உரைகள் நேர்காணல்கள், கூகுள் புக்ஸ்

பகுப்பு:2009 தமிழ் நூல்கள்
பகுப்பு:ஈழத்து நூல்கள்
பகுப்பு:தமிழீழம் தொடர்பான தமிழ் நூல்கள்